Document ID: 31999R0132

Title and Content:
ΚΑΝΟΝΙΣΜΟΣ (ΕΚ) αριθ. 132/1999 ΤΗΣ ΕΠΙΤΡΟΠΗΣ της 21ης Ιανουαρίου 1999 για την τροποποίηση του κανονισμού (ΕΚ) αριθ. 2630/97 όσον αφορά τον ελάχιστο αριθμό ελέγχων που διενεργούνται στο πλαίσιο του συστήματος αναγνώρισης και καταγραφής των βοοειδών (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (1), και ιδίως το άρθρο 10 παράγραφος δ), Εκτιμώντας: ότι ο κανονισμός (ΕΚ) αριθ. 2630/97 της Επιτροπής (2), ορίζει αναλυτικούς κανόνες για την εφαρμογή του κανονισμού (ΕΚ) αριθ. 820/97 όσον αφορά τον ελάχιστο αριθμό ελέγχων που διενεργούνται στο πλαίσιο του συστήματος αναγνώρισης και καταγραφής των βοοειδών 7 ότι, ο κανονισμός (ΕΟΚ) αριθ. 3887/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1678/98 (4), ορίζει αναλυτικούς κανόνες για την εφαρμογή του ολοκληρωμένου διοικητικού συστήματος και συστήματος ελέγχου για ορισμένα κοινοτικά προγράμματα ενισχύσεων 7 ότι προκειμένου να διασφαλισθεί αποτελεσματική συνεργασία μεταξύ των αρμοδίων αρχών για τους ελέγχους στον τομέα των βοοειδών, έχει πρωταρχική σημασία να προβλεφθεί η διαβίβαση αντιγράφων των εκθέσεων των σχετικών με τις επιθεωρήσεις σύμφωνα με τον κανονισμό (ΕΚ) αριθ. 2630/97 όπου, αποκαλύπτονται παραβιάσεις του κανονισμού (ΕΚ) αριθ. 820/97, στις αρχές τις αρμόδιες για την εφαρμογή του κανονισμού (ΕΟΚ) αριθ. 3887/92 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Πρασανατολισμού και Εγγυήσεων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η ακόλουθη παράγραφος 6 προστίθεται στο άρθρο 2 του κανονισμού (ΕΚ) αριθ. 2630/97: «6. Αντίγραφα των εκθέσεων, τα οποία αναφέρονται στην παράγραφο 5, όπου αποκαλύπτονται παραβιάσεις του κανονισμού (ΕΚ) αριθ. 820/97, αποστέλλονται αμελλητί στις αρχές τις αρμόδιες για την εφαρμογή του κανονισμού (ΕΟΚ) αριθ. 3887/92». Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Ιανουαρίου 1999.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2479
87
5962
4488
2736
2737

EuroVoc IDs (Expanded): 2479
87
5962
4488
2736
2737

Dataset Source: meu

Split: train